Nuwe groenenergie-drempel bring weinig hoop vir boere | Landbou
Die onlangse verhoging van die drempel vir die lisensiëring van private kragopwekkingsprojekte gaan volgens kenners nie veel verskil maak aan die meeste boere wat sonkragaanlegte op hul plase wil bou nie. FOTO: JOHAN COETSEE
Al is die aankondiging gedoen, kan Eskom en die nasionale energiereguleerder (Nersa) nog nie toelaat dat private aanlegte van meer as 1 MW aan die netwerk gekoppel word nie.
Die gewysigde skedule 2 van die Wet op Elektrisiteitsregulering moet eers in die Staatskoerant afgekondig word. 'n Kenner wat sonkragopwekkingstelsels oprig, meen ook dat die veranderinge slegs 'n enkele wetlike beperking verlig.
Daar is nog verskeie ander wetlike beperkings op kleinskaalse opwek- kingseenhede wat die drempel van 1 MW oorskry wat nie aandag gekry het nie.